  Анжелика Тихонова корреспондент 17-тӥ толсурлы Удмуртиын коронавирусэн эшшо 107 черламъёсты шараязы. Выль висисьёс пӧлын 21 пиналъёс но 65 арессэс ортчем 20 арлыдоос. Со сярысь элькунысь оперативной штаб ивортӥз. Диагноззы Ижкарын 60 улӥсьёслэн зэмаз, Эгра ёросын – укмыс, Дэри ёросын – куать, Ува ёросын – вить, Вотка, Дэбес, Кез ёросъёсын – быдэн ньыль, Балезино ёросын – куинь, Кизнер, Пичи Пурга, Яр ёросъёсын – быдэн кык, Алнаш, Сьӧлта, Юкаменск ёросъёсын но Воткаын – быдэн одӥг. 181 адями йӧназ. Тямыс мурт улонысь кошкиз. Кышномуртъёслы 66, 66, 69 но 92 арес вал, воргоронъёслы – 39, 81, 82, 85 арес 17-тӥ толсурлы Удмуртиын коронавирусэн черлан 77 сюрс 965 учыръёс лабораториосын зэматэмын. 65 сюрс 691 адями йӧназ, 3 сюрс 358 мурт улонысь кошкиз. Та дыре 131 висисьёслэн тазалыксы секыт лыдъяське. Берло нунал ӵоже коронавируслы 6 сюрс 274 эскеронъёс ортчытӥзы. Коронавируслэсь прививка 662 сюрс 514 адями пуктӥз, со пӧлысь 491 сюрс 796 мурт кык компонентэн. «Спутник Лайт» вакцинаез 114 сюрс 611 адямилы пуктӥзы. Тегъёс: Тазалык Ижкар Удмуртия коронавирус  